13/10/2022 | Administración LocalMunicipal
Oroso
Aprobación definitiva de modificación da ordenanza reguladora do prezo público pola utilización da Escola Infantil do Concello de Oroso

Terminado o prazo de exposición pública sen presentación de reclamacións da modificación da Ordenanza Reguladora do Prezo Público pola utilización da Escola Infantil do Concello de Oroso, aprobada na sesión plenaria de data 28 de xullo de 2022, e publicado anuncio de aprobación provisional no BOP número 148 de data 5 de agosto de 2022. De acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da lei reguladora das facendas locais procédese á publicación íntegra do texto da modificación da devandita ordenanza, ao considerarse aprobada definitivamente segundo o acordo plenario anteriormente mencionado: De conformidade co previsto no artigo 127, en relación co artigo 41, TR 2/2004 da lei reguladora das Facendas Locais este concello establece o prezo público por prestación do servizo público Escola Infantil Municipal de Oroso, especificando as tarifas no artigo 4 e seguintes, que se rexerán polo presente texto normativo. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten o ingreso na Escola Infantil do concello de Oroso, comprendendo as seguintes prestacións: - Atención, coidado e custodia nas instalacións deste centro, a nenos de 0 a 3 anos, durante o horario definido no Regulamento do servizo, así como a atención educativa apropiada ós nenos e nenas desta idade, de conformidade coa normativa aplicable. - Prestación do servizo de comedor, de acordo co Regulamento do servizo. Están obrigados ó pago das cantidades que se establecen como prezo os proxenitores dos nenos ou nenas matriculados na escola ou, no seu caso, a quen corresponda o exercicio da patria potestade, exerza a tutela ou incluso teña os nenos en acollida.4.1 Enténdese por “renda per cápita mensual” o resultado de dividir polo número de persoas que compoñen a unidade familiar o cociente resultante de dividir entre 12 meses a suma dos ingresos totais da unidade familiar No caso de familias monoparentais, incrementarase nun 0,8 o número real de membros que compoñen a unidade familiar ós efectos de cálculos da renda per cápita.4.2 Para os efectos desta Ordenanza, ten a consideración de ingresos a suma da parte xeral máis a parte especial da base impoñible previas á aplicación do mínimo persoal e familiar do imposto sobre a renda das persoas físicas. Para as persoas non obrigadas a declarar, as bases impoñibles as que se fai referencia obteranse como resultado de aplicar aos datos existentes na Administración os criterios da lexislación do imposto sobre a renda das persoas físicas.4.3 A efectos de aplicación desta Ordenanza, entenderase por “unidade familiar” a formada polos cónxuxes non separados legalmente e, no seu caso, os fillos e fillas menores con excepción dos que, con consentimento dos pais, vivan independentes destes e os fillos maiores de idade e menores de 26 anos cunha discapacidade superior ao 33% e os incapacitados xudicialmente suxeitos á patria potestade prorrogada ou rehabilitada ou os así declarados pola administración autonómica competente. Nos casos de separación legal ou cando non existise vínculo matrimonial, a unidade familiar estará formada polo pai ou nai e tódolos fillos e fillas que convivan con un ou outro e reúnan os requisitos descritos no parágrafo anterior e, si é o caso, pola persoa que sexa parella de feito de calquera dos proxenitores que teña as fillas e fillos a cargo. A determinación dos membros da unidade familiar farase atendendo á situación existente a 31 de decembro de cada ano.5.1.–A contía do prezo público deriva da aplicación das seguintes tarifas mensuais, polo que se refire á asistencia ó centro: 5.2.–Servicios complementarios.5.3.–Para as nenas e os nenos que, con carácter extraordinario, soliciten máis horas diarias de asistencia ao centro que as contempladas no horario do que é usuaria/usuario, a tarifa mensual que lle corresponde abonar incrementarase atendendo o número de horas que permaneza no centro. A) Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos: a. Descontos na tarifa de asistencia ao centro, que non serán acumulables entre si: a) Menores pertencentes a familias numerosas, desconto dun vinte por cento. b) Menores pertencentes a familias monoparentais, desconto dun vinte por cento. c) Os menores acollidos con medidas administrativas de tutela ou garda terán un desconto do cen por cen. d) Os segundos fillos e sucesivos da unidade familiar segundo o número 6 do artigo 23 da Lei 7/2019, do 23 de decembro, terán un desconto do cen por cen. O límite de idade para ter en conta ao primeiro fillo é a maioría de idade. b. Descontos na tarifa de comedor, que non serán acumulables entre si: a) Menores pertencentes a familias numerosas, desconto dun vinte por cento. b) Menores pertencentes a familias monoparentais, desconto dun vinte por cento. c) Cando asistan ao mesmo centro varios irmáns, o segundo e sucesivos terán un desconto dun vinte por cento, agás no suposto das familias con unha renda per capita igual ou inferior a 7.500€ no que o desconto será do cen por cen. d) Os menores acollidos con medidas administrativas de tutela ou garda terán un desconto do cen por cen. B) Cando por circunstancias sobrevidas, o menor ingrese no centro con posterioridade ó día 15 do mes, a cota que corresponda pagar polo dito mes terá un desconto do 50 por cento de desconto. C) Non terán dereito a desconto ou redución algún aqueles alumnos que pertenzan a unidades familiares nas que algúns dos seus membros non estean ao corrente coas obrigas tributarias co Estado, Comunidade Autónoma e a facenda municipal, así coma coa Seguridade Social.7.1 O importe das cotas por asistencia e comedor a pagar para cada obrigado determinarase pola resolución de Alcaldía, que de acordo co regulamento do servicio, aprobe a relación definitiva de admitidos e non admitidos na Escola Infantil cada curso escolar ou no seu caso nas convocatorias extraordinarias. Nembargantes, as tarifas inicialmente establecidas poderán ser obxecto de revisión segundo os termos do artigo 9.7.2 Unha vez determinada a admisión na escola infantil municipal, os obrigados ó pago deberán facer efectivo as cantidades establecidas nos termos do artigo seguinte.7.3 O beneficiario queda obrigado a comunicar calquera variación que se produza na situación socioeconómica e familiar que dera lugar á concesión de praza e aplicación de tarifa.7.4 O concello poderá recadar en calquera momento, previo consentimento dos usuarios, os datos económicos necesarios das administracións tributarias para proceder á actualización das tarifas a pagar polos usuarios, así coma que os propios usuarios aporten a documentación xustificativa precisa.8.1 A obriga do pagamento do prezo público regulamentado nesta ordenanza nace desde o momento en que, formalizada a matrícula do neno/a usuario do servicio para todo o curso escolar, se preste o servicio, e durará ata a formalización da baixa ou finalización do curso.8.2 O pago das cotas por asistencia e comedor realizarase mensualmente nos dez primeiros días do mes natural a que correspondan. Nos casos en que o ingreso no centro se produza con posterioridade ó día primeiro do mes, a cota correspondente ó devandito mes ingresarase nos dez días seguintes á data de ingreso.8.3 No caso de utilización do servicio de comedor por días soltos, realizarase o pago deste servicio xunto á cota do mes seguinte.8.4 Salvo o disposto no artigo 10 desta ordenanza, a falta de asistencia do neno/a ó centro non suporá reducción nin exención da cota mentres non se formalice a baixa correspondente. Nese suposto non se eximirá do pago nin se reducirá a cota do mes natural no que se produza a baixa.8.5 O medio de pago será o de cargo en conta ou domiciliación bancaria, mediante impreso autorizante firmado polos usuarios no momento da matrícula no centro.9.1 Ao longo do curso poderase proceder á revisión da tarifa fixada inicialmente, tanto a petición dos usuarios coma por propia iniciativa do concello, cando concorran e se xustifiquen variacións socioeconómicas na unidade familiar referidas aos seguintes casos: a) Modificación das variables que determinan as persoas que, convivindo no mesmo domicilio, teñen ingresos inferiores o salario mínimo interprofesional anual vixente. b) Variacións nos seus ingresos que supoñeren unha diminución ou incremento do 25% fronte aos ingresos tidos en conta para a fixación inicial de cota, comparados en un período mínimo de 4 meses. Para xustificar as ditas variacións deberanse aportar a xustificación documental precisa solicitada (nóminas, certificado de empresa do cambio de circunstancias na situación laboral e económica, certificado do Inem, etc.). 9.2 No caso de revisión de tarifas á baixa, os usuarios non poderán esixir o reintegro total ou parcial das cotas xa devengadas no momento da solicitude, cando a súa contía e determinación derivasen de documentación ou circunstancias que puidesen ser alegadas polo propios interesados no seu momento, ou por erros atribuíbles ós propios usuarios.9.3 No caso de revisión de tarifas en incremento, estas só serán esixibles de cara ás cotas a devengar no futuro.9.4 En todo caso, e con independencia do exposto nos puntos anteriores, cando por ocultación ou falsidade nos datos e documentación determinante de encadramento nunha determinada tarifa, as tarifas cobradas fosen inferiores a contía sinalada na presente ordenanza, poderase esixir o deixado de cobrar por parte do concello.9.5 A modificación da tarifa, será acordada polo Alcalde-Presidente á proposta da comisión de baremación da escola infantil municipal, previa audiencia dos interesados. Os suxeitos obrigados ós que fai referencia o artigo 3º non terán a obriga de aboa-la cota durante os seguintes períodos: 10.1 O mes de vacacións anual do neno/a, sempre que non se produza baixa antes de finaliza-lo curso. Non obstante, co fin de facilita-la xestión, ao só efecto de pago da cota, considerarase coma mes de vacacións o derradeiro mes natural do curso escolar, con independencia do mes real de disfrute das vacacións.10.2 Cando, por calquera motivo, o centro permaneza pechado un período superior a quince días naturais, prorrateándose a cota polo período de tempo proporcional.10.3 Cando, por causa debidamente xustificada, o neno/a deixe de asistir temporalmente ó centro. Neste caso, o suxeito obrigado estará exento de aboa-la cota mensual unicamente respecto a períodos de ausencia que comprendan meses naturais completos, dende o primeiro día do mes natural de ausencia completa ó centro, ata o último día do mes natural inmediatamente anterior ó que teña lugar a reincorporación do neno/a ó centro. Non obstante, se a reincorporación se produce con posterioridade ó día 15 do mes, a cota correspondente ó dito mes reducírase nun 50 por cento. A solicitude de suspensión de cota, xunto coa acreditación documental da circunstancia que a motiva, deberá presentarse ante o alcalde-presidente, con unha antelación mínima de dez días naturais ó de inicio do mes natural de comezo da exención, o cal resolverá sobre a procedencia da suspensión previo informe da comisión de baremación, segundo o disposto no regulamento do servicio. Nos casos de suspensión temporal da cota, o pagamento correspondente ó mes de reincorporación realizarase no prazo de dez días seguintes ó da data de reincorporación. Así mesmo, nos casos en que o Alcalde-Presidente acorde a non procedencia da suspensión solicitada, o suxeito obrigado deberá ingresa-las cotas atrasadas no prazo de dez días seguintes ó da notificación da resolución denegatoria. A partir do 1 de setembro de 2022 quedan derogadas as tarifas sinaladas no artigo 5 apartado 1 da presente ordenanza ao abeiro do establecido na disposición adicional novena apartado 7 da Lei 13/2008 de 3 de decembro, de Servizos Sociais de Galicia. A presente modificación da ordenanza entrará en vigor cando unha vez aprobada definitivamente polo Pleno da corporación e publicado o seu texto integro no Boletín Oficial da Provincia, teña transcorrido o prazo previsto no artigo 65.2 da Lei 7/85, de 2 de abril, reguladora das bases de réxime local. Contra a aprobación definitiva desta ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte a publicación da modificación no Boletín Oficial da Provincia. En Oroso, a 05 de outubro de 2022. O Alcalde-presidente, Luis Rey Villaverde